Likumprojekts

**Grozījumi likumā "Par nodokļiem un nodevām"**

Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241., 254. nr.; 2017, 5., 75., 124., 128., 156., 236., 242. nr.; 2018, 36., 197., 225. nr.; 2019, 10., 75., 118. nr.) šādus grozījumus:

1. Aizstāt visā likumā, izņemot pārejas noteikumus, vārdus "Noziedzīgi iegūtu līdzekļu legalizācijas un terorisma finansēšanas novēršanas likums" (attiecīgā locījumā) ar vārdiem "Noziedzīgi iegūtu līdzekļu legalizācijas un terorisma un proliferācijas finansēšanas novēršanas likums" (attiecīgā locījumā).

2. Papildināt 1. panta 23. punktu pēc vārda "dokumentācijas" ar vārdiem "vai starptautiskajai automātiskajai informācijas apmaiņai iesniedzamās informācijas".

3. Papildināt 15. pantu ar desmito daļu šādā redakcijā:

"(10) Iestājoties nodokļu normatīvajos aktos minētajiem nosacījumiem, nodokļu maksātājam ir pienākums iesniegt Valsts ieņēmumu dienestam informāciju par ziņojamām pārrobežu shēmām, kuras saistītas ar iespējami agresīvu nodokļu plānošanu. Nosacījumus, kuriem iestājoties ir sniedzams ziņojums, ziņojuma struktūru un saturu, ziņojumā lietoto terminu skaidrojumu, kā arī tā sagatavošanas un iesniegšanas kārtību un kārtību, kādā veic automātisko informācijas par ziņojamām pārrobežu shēmām apmaiņu starp Latvijas Republikas un citu Eiropas Savienības dalībvalstu kompetentajām iestādēm vai jebkuru citas valsts vai teritorijas kompetento iestādi, ar kuru Latvijas Republikas kompetentā iestāde, pamatojoties uz Latvijas Republikas noslēgto starptautisko līgumu, noslēgusi attiecīgu kompetento iestāžu līgumu, nosaka Ministru kabinets."

4. Papildināt likumu ar 32.5pantu šādā redakcijā:

"**32.5pants. Atbildība starptautiskās automātiskās informācijas apmaiņas jomā**

(1) Nodokļu administrācijai ir tiesības piemērot finanšu iestādei soda naudu līdz 1 % no finanšu iestādes gada apgrozījuma (ieņēmumiem) attiecīgajā pārskata periodā, bet ne vairāk kā 14 000 *euro*, ja finanšu iestāde normatīvajos aktos, kas regulē automātisko informācijas apmaiņu par finanšu kontiem nodokļu jomā, noteiktajā termiņā nav iesniegusi ziņojumu par finanšu kontiem vai ir iesniegusi ziņojumu par finanšu kontiem, kas satur nepilnīgu vai nepatiesu informāciju, kā arī ja nav ievērotas finanšu kontu pienācīgas pārbaudes procedūras un ar to saistītās dokumentācijas prasības.

(2) Nodokļu administrācijai ir tiesības piemērot nodokļu maksātājam soda naudu līdz 1 % no nodokļu maksātāja gada apgrozījuma (ieņēmumiem) attiecīgajā pārskata periodā, bet ne vairāk kā 3200 *euro*, ja nodokļu maksātājs nodokļu normatīvajos aktos noteiktajā termiņā nav iesniedzis starptautiskās uzņēmumu grupas pārskatu par katru valsti vai nav ievērojis nodokļu normatīvajos aktos paredzēto minētā pārskata sagatavošanas un iesniegšanas kārtību."

5.  68. pantā:

izslēgt pirmās daļas 1. punkta "a" apakšpunktā vārdus "regulētā tirgū tirgotiem";

papildināt pantu ar 1.1daļu šādā redakcijā:

"(11) Šā panta pirmās daļas 2. punkta piemērošanai uzskata, ka juridisko veidojumu pārvalda cits juridisks veidojums, ja tas veic šā panta pirmajā daļā minētās darbības cita juridiskā veidojuma vārdā tieši vai izmantojot pakalpojuma sniedzēju. Juridisks veidojums nepārvalda citu juridisku veidojumu, ja juridiskam veidojumam nav tiesību daļēji vai pilnīgi lemt par cita juridiska veidojuma finanšu aktīviem.";

izteikt otrās daļas 1. punktu šādā redakcijā:

"1) triju gadu laikposmā, kas beidzas 31. decembrī (vai arī tāda pārskata perioda pēdējā dienā, kas nav kalendāra gads) pirms gada, kurā tiek noteikts, vai juridisks veidojums ir uzskatāms par ieguldījumu iestādi;".

6. Papildināt likumu ar 70.1pantu šādā redakcijā:

"**70.1pants. Iesaistītās valsts finanšu iestāde**

Šīs nodaļas izpratnē iesaistītās valsts finanšu iestāde ir:

1) jebkura finanšu iestāde, kas ir iesaistītās valsts rezidents, izņemot šīs finanšu iestādes filiāles, kas neatrodas attiecīgajā iesaistītajā valstī;

2) jebkuras finanšu iestādes, kas nav iesaistītās valsts rezidents, filiāle, ja šī filiāle atrodas attiecīgajā iesaistītajā valstī."

7. Papildināt likumu ar 92.1 pantu šādā redakcijā:

"**92.1pants. Apdrošināšanas līgums**

Šīs nodaļas izpratnē apdrošināšanas līgums ir līgums (kas nav annuitātes līgums), saskaņā ar kuru apdrošinājuma devējs uzņemas saistības maksāt noteiktu summu, ja īstenojas konkrēti apstākļi, kas saistīti ar nāves, veselības, nelaimes gadījuma, saistību vai īpašuma risku."

8. Izslēgt 93. pantā vārdu "dzīvības".

9. Aizstāt 94. panta otrās daļas 5. punktā vārdu "periodiski" ar vārdiem "ne retāk kā reizi gadā".

10. Izslēgt 100. panta pirmās daļas 8. punktā vārdus "saistībā ar šajā noguldījumu kontā turētajiem finanšu aktīviem".

11. Papildināt XII nodaļu ar 101.2pantu šādā redakcijā:

"**101.2pants. Izvairīšanās no informācijas sniegšanas automātiskajai informācijas apmaiņai par finanšu kontiem**

Ja fiziska persona vai juridisks veidojums veic darbības, lai izvairītos no šajā nodaļā noteikto pienākumu pildīšanas, finanšu iestādei saglabājas pienākumi, kādi tie būtu bijuši, ja šīs darbības nebūtu veiktas."

12. Papildināt pārejas noteikumus ar 228. punktu šādā redakcijā:

"228. Šā likuma 15. panta desmitā daļa stājas spēkā 2020. gada 1. janvārī."

13. Papildināt informatīvo atsauci uz Eiropas Savienības direktīvām ar 18. punktu šādā redakcijā:

"18) Padomes 2018. gada 25. maija direktīvas (ES) 2018/822, ar ko attiecībā uz obligāto automātisko informācijas apmaiņu nodokļu jomā saistībā ar ziņojamām pārrobežu shēmām groza direktīvu 2011/16/ES."

Finanšu ministrs

J. Reirs